มีตุ่มบวมตึงหรือแข็งอยู่ใต้ผิวหนังไม่มีอาการเเดง เคลื่อนทีหรือมีหนอง พึ่งเป็นมา2-3วันค่ะ ช่วงวันเเรกกะ2ไม่มีอาการเจ็บปวด เเต่พอวันที่3เราไปกดคลำดู มันเกิดอาการเจ็บ เลยสงสัยว่ามันเป็นอะไรอ่าค่ะ??
สวัสดีค่ะ ตุ่มบวมตึงแข็งที่อยู่ใต้ผิวหนัง อาจเป็น1.การอักเสบของเนื้อเยื่อใต้ผิวหนังและผิวหนัง แต่จะทำให้มีอาการบวมแดง เจ็บและปวดร่วมด้วย และอาจมีไข้ อ่อนเพลีย ปวดเมื่อยตามตัวร่วมด้วย2.ก้อนซีสต์ไขมันใต้ผิวหนัง(sebaceous cyst หรือ epidermal inclusion cyst) จะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง มักไม่มีอาการเจ็บ แต่หากมีการอักเสบติดเชื้อ ก็จะทำให้ปวดและบวมได้3. ก้อนเนื้องอกต่างๆ ของผิวหนังและชั้นเนื้อเยื่อใต้ผิวหนัง เช่น ก้อนเนื้องอกไขมัน (lipoma) ก้อนเนื้องอกหลอดเลือด (hemangioma) ก้อนเนื้องอกชื่อ nodular fasciitis (ก้อนมักกดเจ็บ),และก้อนเนื้องอกอื่นๆ เช่น syringoma, sebaceous adenoma, eccrine poroma, keratinous cyst เป็นต้นหากยังคงคลำได้เป็นตุ่มแข็งดังกล่าว แนะนำควรไปพบแพทย์เพื่อทำการตรวจคลำตุ่มดังกล่าว หากไม่ได้เกิดจากการอักเสบติดเชื้อ แพทย์อาจทำการเจาะหรือตัดชิ้นเนื้อไปตรวจค่ะ